༄༅། །ཉེ་གནས་ནམ་མཁའ་བྱང་ཆུབ་ལ་
གདམས་པ་བཞུགས་སོ། །
༄༅། །ན་མོ་གུ་རུ། ཉེ་གནས་ནམ་མཁའ་བྱང་ཆུབ་ལ་བསྐུར་བ། བསྒོམ་སྐྱེས་ཚུལ་
དེ་ འདྲ་ བཟང་ པོ་ ཡིན་ཏེ། དེ་ངོ་ཤེས་མཁན་ཡང་དཀོན། རྗེས་སྐྱོང་མཁན་ཡང་དཀོན།
གཉེར་ཡོང་བ་ཡང་དཀོན། ཡིད་བཞིན་གྱི་ནོར་བུ་རིན་པོ་ཆེ་དང་ལན་ཅིག་ཕྲད་འདའ་བ་
འདི་མ་ཤོར་བ་གལ་ཆེ། ལུས་ཉམས་ངག་ཉམས་འུར་འགྲོ་ན་ལེགས་པ་ཡིན་ཏེ། གེགས་སུ་
འཛིན་ན་འཛིན་མཁན་འཁྲུལ། ལུས་ཉམས་ངག་ཉམས་འུར་བ་ལས་ལྷག་པའི་སྒོམས་ཅིག་
འདོད་ན། འདོད་མཁན་འཁྲུལ། རིག་པ་ནམ་ཟིན་དུས་སུ་འུར་འགྲོ་བ་དེ་སྒོམ་ལེགས་པའི་
རྟགས་ཡིན་ཏེ། གེགས་དང་བར་ཆད་དུ་འཛིན་ན་འཛིན་མཁན་འཁྲུལ། ལུས་ལ་སྐུ་ཡི་བྱིན་
རླབས་ཞུགས་པ་དང་། ངག་ལ་གསུང་གི་བྱིན་རླབས་ཞུགས་པ་དང་། སེམས་ལ་ཐུགས་ཀྱི་
བྱིན་རླབས་ཞུགས་པ་ལ་སྐྱོན་དུ་ལྟ་བ་ན་ལྟ་མཁན་འཁྲུལ། རྣམ་པ་སྣ་ཚོགས་པའི་གཟུགས་
སྒྲ་དྲི་རོ་རེག་བྱ་ལ་སོགས་པ་ཉམས་སྣང་སྣ་ཚོགས་དང་། ངོ་མཚར་གྱི་ལྟད་མོ་སྣ་ཚོགས་
འཆར་བ་དེ་ཡེ་ཤེས་རང་སྣང་ཡིན། ཆོས་ཉིད་རང་གསལ་ཡིན། སྐྱེ་མེད་འགག་མེད་ཡིན།
མཐའ་མེད་དབུས་མེད་ཡིན། མཚན་མེད་སྤྲོས་མེད་ཡིན། རང་བཞིན་མེད་པ་ཡིན། དངོས་
པོ་སྟོང་པ་ཡིན། དེས་ན་དེ་དག་ལ་དགའ་མི་དགའ་གང་དུ་ཡང་མི་འཛིན་པར་གལ་མེད་
བྱུང་རྒྱལ་དུ་སྐྱོང་ནུས་ན། མདུན་མ་ལྷུན་གྲུབ་ཅིག་མཆི། འཆིང་བ་རང་ཡལ་ཅིག་མཆི།
སྡུག་བསྔལ་རང་ཡལ་ཅིག་མཆི། རླུང་སེམས་རང་འགག་ཅིག་མཆི། ཡེ་ཤེས་རྒྱུན་ཆགས་
ཅིག་མཆི། བདེ་ཆེན་རང་འབར་ཅིག་མཆི། བདག་འཛིན་རང་ཡལ་ཅིག་མཆི། ངོ་སྤྲོད་
143

ཇོ་ནང་དཔེ་ཚོགས།
སྤྱིའི་དེབ་ཞེ་བཞི་ས།
རྡོལ་ཅིག་མཆི། མངོན་ཤེས་རང་ཐལ་ཅིག་མཆི། གཏེར་ཆེན་རང་རྡོལ་ཅིག་མཆི་བས། སྤང་
བླང་རེ་དོགས་དགག་བསྒྲུབས་མེད་པའི་ངང་ལས་རྒྱུན་བསྲིང་མཛོད། རྒྱག་ཟད་ན་ནང་
ནས་བླང་བས་མཆི། ལར་ཁྱེད་ཀྱི་ཚེ་འདི་དང་འཇིག་རྟེན་འདི་ལྟས་ཀྱི་འཁྲུལ་བ་བཙན་ཐབས་
སུ་བཅད་ནས་འཁོར་ཡུག་ཏུ་བསྒོམས་ན་གྲུབ་ཐོབ་འོང་བར་གདའ། ཐ་ནའང་ལོ་སྒྲུབ་རེ་
ཙམ་མ་བགྱིས་ན་བར་ཆད་ཆེན་པོ་འོང་དོགས་གདའ་བས་ཐུགས་ཀྱི་དགོངས། ཞིབ་པར་
མཚམས་གྲོལ་དུས་གླེང་བ་ལགས།
ཞེས་པ་བཙུན་པ་དོལ་པོ་པས་ཉེ་གནས་ནམ་མཁའ་བྱང་ཆུབ་ལ་གདམས་པ། ཤིང་མོ་
ཕག་གི་ལོ་གྲོ་ཞུན་གྱི་ཟླ་བའི་ཚེས་ཉི་ཤུའི་དྲོ་བར་གྱི་དུས་སོ། །སྣོད་མིན་ལ་གསང་བ་གལ་
ཆེའོ། །ཨོཾ་ཨཱཿཧཱུྃ་ཧོཿཧཾ་ཀྵ མངྒ་ལཾ། བྷ་ལན་ཏུ།
(མ་དཔེ་ནི་འཛམ་ཐང་པར་མ་ཁོ་ན་ཡིན།)
144

ཀུན་མཁྱེན་རྟོན་པ་བཞི་ལྡན།
པོད་བཅུ་གཅིག་པ།
ཟབ་ལམ་བསྒོམ་པའི་བུ་སློབ་རྣམས་ལ་གདམས་པ།